open-index/open-wikipedia-markdown huggingface dataset:
พระตำหนักคำหยาด

thumb|พระตำหนักคำหยาด
thumb|ภายในพระตำหนักคำหยาด
**พระตำหนักคำหยาด** ปัจจุบันเป็นโบราณสถาน ตั้งอยู่ในเขตวัดร้างชื่อว่า วัดโพธิ์ทอง ตำบลคำหยาด อำเภอโพธิ์ทอง จังหวัดอ่างทอง 
## ประวัติ
พระตำหนักคำหยาดเป็นพระตำหนักของสมเด็จพระเจ้าอุทุมพร หรือ ขุนหลวงหาวัด พระมหากษัตริย์องค์ที่ 32 (บางแห่งนับว่าเป็นพระองค์ที่ 33) ราชวงศ์บ้านพลูหลวงแห่งกรุงศรีอยุธยา พระตำหนักหลังนี้เป็นพระตำหนักที่สร้างขึ้นเพื่อใช้เป็นที่ประทับระยะหนึ่งก่อนที่พระองค์จะเสด็จกลับวัดประดู่ทรงธรรม พระตำหนักคำหยาด อยู่ถัดจากวัดโพธิ์ทอง ไปทางทิศตะวันตก ประมาณ 2.5 กิโลเมตร

## สถาปัตยกรรม
พระตำหนักตั้งโดดเด่นอยู่กลางทุ่งนา ก่อด้วยอิฐถือปูนขนาดกว้าง 10 เมตร ยาว 20 เมตร สภาพปัจจุบันมีเพียงผนัง 4 ด้าน เครื่องบนไม่มีเหลือ ยกพื้นสูง มีใต้ถุนและเจาะช่องใต้ถุน เป็นรูปประตูโค้งแหลมตามแบบที่นิยมมาตั้งแต่สมัยสมเด็จพระนารายณ์มหาราช มีมุขย่อกระเปาะด้านหน้าทางทิศตะวันออก

ด้านศิลปกรรม เช่น ลวดลายประดับซุ้มจรนำหน้าต่าง มีมุขเด็จด้านหน้าและด้านหลัง ภายในทาดินแดงปูพื้นกระดาน

## อ้างอิง

## แหล่งข้อมูลอื่น

หมวดหมู่:โบราณสถานในจังหวัดอ่างทอง
หมวดหมู่:อดีตที่ประทับของพระมหากษัตริย์ในประเทศไทย
หมวดหมู่:สิ่งก่อสร้างในอำเภอโพธิ์ทอง
อะแพชี เซิร์กซีส

**อะแพชี เซิร์กซีส** (Apache Xerces) เป็นกลุ่มไลบรารีที่ใช้แจงส่วน (parse) และจัดดำเนินการ (manipulate) แฟ้มข้อมูลเอกซ์เอ็มแอล ซึ่งเป็นส่วนหนึ่งของโครงการอะแพชี เอกซ์เอ็มแอล (Apache XML) แพ็กเกจซอฟต์แวร์นี้ช่วยทั้งการแจงส่วนและการผลิตแฟ้มเอกซ์เอ็มแอลขึ้นใหม่ คำว่า *Xerces* มาจากผีเสื้อเซิร์กซีสสีน้ำเงิน (Xerces Blue butterfly) ซึ่งเป็นการตั้งชื่อตามพระนามในภาษาฝรั่งเศสของเซิร์กซีสมหาราชแห่งเปอร์เซีย (Xerxes the Great) อีกต่อหนึ่ง

ไลบรารีนี้เป็นการนำเอพีไอมาตรฐานสำหรับการแจงส่วนเอกซ์เอ็มแอลมาใช้จำนวนหนึ่ง รวมทั้ง DOM, SAX และ SAX 2 เซิร์กซีสสามารถใช้ได้บนภาษาจาวา ภาษาซีพลัสพลัส และภาษาเพิร์ล

## ดูเพิ่ม
* สัญญาอนุญาตอะแพชี
* อะแพชี ซาลาน (Apache Xalan)
* จาวาเอกซ์เอ็มแอล (Java XML)

## แหล่งข้อมูลอื่น
* Apache Xerces Project home
** Xerces2 Java Project
*** Xerces Javadocs
** Xerces C++ Project
* Tutorial: XML with Xerces for Java
* Stylus Studio support for Xerces

หมวดหมู่:โปรแกรมแจงส่วนเอกซ์เอ็มแอล
หมวดหมู่:แพลตฟอร์มจาวา
หมวดหมู่:มูลนิธิซอฟต์แวร์อะแพชี
หมวดหมู่:ไลบรารีจาวา
คอนกรีตทนไฟ

**คอนกรีตทนไฟ** () เป็นวัสดุทนไฟประเภทหนึ่ง ที่มีลักษณะและวิธีการใช้งานคล้ายกับคอนกรีตที่ใช้ในงานก่อสร้าง แต่เนื้อวัสดุที่นำมาใช้ผลิตเป็นคอนกรีตทนไฟ จะเป็น Refractory Material ซึ่งรวมถึง เม็ดวัตถุดิบหยาบ (Aggregate) และ สารประสาน (Binder) ซึ่งมักจะเป็น High Alumina Cement

## ประเภทของคอนกรีตทนไฟ
คอนกรีตทนไฟ สามารถแบ่งเป็นประเภทได้โดยเกณฑ์ที่แตกต่างกัน เช่น

# **แบ่งตามปริมาณ** แคลเซียมออกไซด์ (CaO) ที่เป็นองค์ประกอบในเนื้อผลิตภัณฑ์ ได้ดังนี้
## Conventional Castable เป็นคอนกรีตทนไฟ ที่มีปริมาณองค์ประกอบ CaO อยู่ในปริมาณสูง กว่า 2%
## Low Cement Castable เป็นคอนกรีตทนไฟ ที่มีปริมาณองค์ประกอบ CaO อยู่ในปริมาณต่ำกว่า 2%
## Cementless Castable เป็นคอนกรีตทนไฟ ที่มีปริมาณองค์ประกอบ CaO ต่ำกว่า 0.2%
# **แบ่งตามลักษณะในการติดตั้ง**
## Vibrating Castable คอนกรีตทนไฟ ที่ติดตั้ง โดยการหล่อแบบ โดยใช้การเขย่าช่วย
## Self flow Casatble คอนกรีตทนไฟ ที่ติดตั้ง โดยการหล่อแบบ โดยใช้การ
## Gunning Material คอนกรีตทนไฟ ที่ติดตั้ง โดยการใช้เครื่องยิง
### Wet Gunning Material คอนกรีตทนไฟ ที่ติดตั้งโดยใช้เครื่องยิง โดยต้องทำการผสมกับน้ำให้เข้ากันก่อนนำไปติดตั้งโดยใช้เครื่องยิง
### Dry Gunning Material คอนกรีตทนไฟ ที่ติดตั้งโดยใช้เครื่องยิง โดยไม่ต้องผสมกับน้ำก่อนนำไปใช้งาน

ผลิตภัณฑ์จะมีลักษณะเป็นผงแห้ง จะถูกบรรจุเข้าในเครื่องยิง แล้วจะถูกอัดด้วยแรงดันลม ไปตามท่อยาง จนถึงหัวยิง (Nozzle)โดยจะมีจุดเชื่อมต่อกับท่อน้ำที่ปลายท่อยิง ผลิตภัณฑ์จะผสมกับน้ำที่ ปลายท่อยิง ก่อนจะถูกยิงออกไป

หมวดหมู่:คอนกรีต
ลาเมด

**ลาเมด** () เป็นอักษรตัวที่ 12 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู ל และอักษรอาหรับ  (ลาม لَامْ) ใช้แทนเสียง  อักษรฟินิเชียตัวนี้พัฒนาไปเป็นอักษรกรีก Λ อักษรละติน L และอักษรซีริลลิก Л เชื่อกันว่ามาจากไฮโรกลิฟรูปปฏักหรือต้นกก

หมวดหมู่:อักษรอาหรับ
วาฟ

**วาฟ** () เป็นอักษรตัวที่ 6 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู อักษรซีเรียค ܘ และอักษรอาหรับ  (วาว) ใช้แทนเสียง  หรือ  อักษรฟินิเชียตัวนี้พัฒนาไปเป็นอักษรกรีก Ϝ และ Υ อักษรอีทรัสคัน v  และอักษรละติน F V, และ Y; V ต่อมาพัฒนาเป็น U และ W มาจากไฮโรกลิฟรูปห่วง 

หมวดหมู่:อักษรอาหรับ
นฺหวี่ชู

**นฺหวี่ชู** (; 𛆁𛈬 *หนังสือผู้หญิง*) เป็นชุดตัวหนังสือพยางค์ที่ประดิษฐ์และใช้โดยผู้หญิงในมณฑลเหอหนาน ประเทศจีน ผู้หญิงถูกกีดกันจากระบบการศึกษาที่เป็นทางการเป็นเวลาหลายศตวรรษ และได้พัฒนานฺหวี่ชูเพิ่อใช้ระหว่างกัน ตัวหนังสือนี้ใช้ปักลงบนผ้าหรือเขียนลงหนังสือและพัดกระดาษ ใช้ในการประดิษฐ์ซัน เชา ชุ หรือสารวันที่สามที่เป็นหนังสือขนาดเล็ก ห่อด้วยผ้าที่แม่จะมอบให้ลูกสาวในวันแต่งงานหรือเพื่อนผู้หญิงที่สนิทกัน ซัน เชา ชุ ประกอบด้วยบทเพลง ความหวังและความปวดร้าว ผู้หญิงจะได้หนังสือนี้ในวันที่สามหลังการแต่งงาน ผู้เชี่ยวชาญนฺหวี่ชูคนสุดท้าย ยัง ฮวนยี เสียชีวิตเมื่อวันที่ 20 กันยายน พ.ศ.  2547 ขณะอายุได้ 98 ปี ปัจจุบันมีผู้ให้ความสนใจนฺหวี่ชูและผู้หญิงหันมาเรียนตัวหนังสือนี้เพื่อนำมาใช้อีกครั้ง

นฺหวี่ชูนี้มีสัญลักษณ์ 1,800–2,500 ตัว เขียนในแนวตั้งจากบนลงล่าง และจากขวาไปซ้าย มีพื้นฐานมาจากอักษรจีน มีการสอนกันเฉพาะในหมู่ผู้หญิงเท่านั้น ใช้เขียนสำเนียงเฉิงกวาน (, ) ของภาษาจีนฮกเกี้ยน

## อ้างอิง
* อักษรนฺหวี่ชู

นฺหวี่ชู
หมวดหมู่:อักษรจีน
เซ็กซ์โฟน

300px|thumb|ภาพโปสการ์ดล้อเลียนการทำเซ็กซ์โฟน
**เซ็กซ์โฟน** หรือ **โฟนเซ็กซ์** () เป็นรูปแบบของการจำลองการมีเซ็กซ์ ด้วยการสนทนาผ่านทางโทรศัพท์หรืออุปกรณ์การสื่อสารอื่นๆ ระหว่างบุคคลตั้งแต่สองคนขึ้นไป โดยเฉพาะอย่างยิ่งเมื่อมีฝ่ายหนึ่งฝ่ายใดหรือทั้งสองฝ่ายกำลังทำการช่วยตัวเอง หรือกำลังร่วมเพศอยู่ รูปแบบของเซ็กซ์โฟนมีหลายรูปแบบไม่ว่าเป็นการพูดคุยในลักษณะการเจรจา การแนะนำ การบรรยาย การพูดคุยแบบมีการโต้ตอบ การพูดคุยเกี่ยวกับเรื่องทางเพศ รวมไปถึงการกระตุ้นอารมณ์ทางเพศต่อคู่สนทนา

เซ็กซ์โฟนมักจะมีใช้กันระหว่างคู่รักที่อยู่กันคนละที่ซึ่งไม่สะดวกในการมีเพศสัมพันธ์ และนอกจากนี้เซ็กซ์โฟนยังมีการให้บริการผ่านทางโทรศัพท์ โดยผู้โทรจะต้องเสียค่าบริการให้แก่ผู้ให้บริการ ที่เป็นคนแสดงจำลองเสียงร้อง หรือคนพากย์เสียง

หมวดหมู่:กิจกรรมทางเพศของมนุษย์
หมวดหมู่:อุตสาหกรรมทางเพศ
หมวดหมู่:การสำเร็จความใคร่ด้วยตนเอง
อี ช็อล-ฮา

**อี ช็อล-ฮา** (; ) เป็นผู้กำกับภาพยนตร์ชาวเกาหลีใต้ มีชื่อเสียงจากการเป็นผู้ช่วยผู้กำกับภาพยนตร์เรื่อง อิล มาเร (Il Mare) ในปี ค.ศ. 2000 และกำกับภาพยนตร์โฆษณา และมิวสิกวิดีโอให้แก่ โบอา ทงบังชินกี ชินฮวา 

## ผลงาน
* *[[เลิฟ มี น็อท รักมีนัย]]* (사랑따윈 필요없어,Love Me Not,2006) 
* *[[เรื่องราวของไวน์]]* (스토리 오브 와인, Story of Wine,2008)

*

หมวดหมู่:ผู้กำกับภาพยนตร์ชาวเกาหลี
หมวดหมู่:บุคคลที่เกิดในปี พ.ศ. 2513
หมวดหมู่:บุคคลจากโซล
คณะอุตสาหกรรมเกษตร มหาวิทยาลัยสงขลานครินทร์

**คณะอุตสาหกรรมเกษตร มหาวิทยาลัยสงขลานครินทร์** () เป็นคณะในมหาวิทยาลัยสงขลานครินทร์

## ประวัติ
คณะอุตสาหกรรมเกษตร จัดตั้งขึ้นในปี 2538 โดยแยกตัวจากภาควิชาอุตสาหกรรมเกษตร สังกัดคณะทรัพยากรธรรมชาติ เป็น**คณะอุตสาหกรรมเกษตร** ซึ่งมีวัตถุประสงค์เพื่อเป็นการขยายโอกาสทางการศึกษาให้แก่นักเรียน และบุคลากรในภาคใต้ โดยได้ดำเนินการเรียนการสอนในระดับปริญญาตรี โทและเอกทางด้านอุตสาหกรรมเกษตร ดำเนินการวิจัยและให้บริการวิชาการ และคำปรึกษาทางวิชาการด้านอุตสาหกรรมเกษตรแก่โรงงานอุตสาหกรรมเกษตร หน่วยงานราชการในระดับภูมิภาคและระดับประเทศ คณะอุตสาหกรรมเกษตรดำเนินการเรียนการสอนเกี่ยวกับการนำผลิตผลเกษตร ประมง ป่าไม้ มาแปรรูปเป็นผลิตภัณฑ์อาหาร อาหารสัตว์และเครื่องอุปโภคโดยกระบวนการทางอุตสาหกรรมเกษตรและกระบวนการทางเทคโนโลยีชีวภาพอุตสาหกรรม ตลอดจนการสอนทางด้านเทคโนโลยีวัสดุและบรรจุภัณฑ์ นอกจากนี้นักศึกษาจะต้องเรียนรู้แนวทางการพัฒนาผลิตภัณฑ์ การประกันคุณภาพ การจัดการโรงงานอุตสาหกรรมเกษตร เพื่อให้เกิดการเพิ่มประสิทธิภาพของการผลิตในโรงงานอุตสาหกรรม

## ภาควิชา
* ภาควิชาเทคโนโลยีอาหาร
* ภาควิชาเทคโนโลยีชีวภาพอุตสาหกรรม
* ภาควิชาเทคโนโลยีวัสดุภัณฑ์
* ภาควิชาเทคโนโลยีอุตสาหการเกษตร

## หลักสูตร

## อ้างอิง

## แหล่งข้อมูลอื่น
* 

หมวดหมู่:มหาวิทยาลัยสงขลานครินทร์ วิทยาเขตหาดใหญ่
คณะเทคโนโลยีและสิ่งแวดล้อม มหาวิทยาลัยสงขลานครินทร์

**คณะเทคโนโลยีและสิ่งแวดล้อม มหาวิทยาลัยสงขลานครินทร์** () เป็นหน่วยงานระดับคณะในสังกัดมหาวิทยาลัยสงขลานครินทร์ ตั้งอยู่ที่วิทยาเขตภูเก็ต

## ประวัติ
คณะเทคโนโลยีและสิ่งแวดล้อม วิทยาเขตภูเก็ต ได้แยกตัวออกมาจากวิทยาลัยชุมชนภูเก็ตและจัดตั้งขึ้นเป็นหน่วยงานภายในมหาวิทยาลัยสงขลานครินทร์ ตามมติที่ประชุมสภามหาวิทยาลัยและประกาศจัดตั้งเมื่อวันที่ 19 เมษายน 2548 เป้าหมายหลักอยู่ที่การผลิตบัณฑิตและผลงานวิชาการทางด้านเทคโนโลยีสารสนเทศและด้านสิ่งแวดล้อม บูรณาการองค์ความรู้ใหม่ให้เป็นศูนย์กลางแหล่งความรู้ ที่สอดคล้องกับความต้องการของท้องถิ่นและประเทศ เป็นที่ยอมรับในระดับนานาชาติ พร้อมทั้งส่งเสริมให้มีการนำไปถ่ายทอดให้เกิดการใช้จริง มีทีมงานที่เข้มแข็งทั้งอาจารย์และสายสนับสนุน มีงานวิจัยที่โดดเด่น มีหลักสูตรที่น่าสนใจ เช่น ภูมิสารสนเทศสิ่งแวดล้อม เทคโนโลยีและการจัดการสิ่งแวดล้อม และที่กำลังพัฒนาเป็นจุดเด่นต่อไปคืองานวิจัยและการพัฒนาทรัพยากรและการจัดการสิ่งแวดล้อมฝั่งอันดามัน

คณะเทคโนโลยีและสิ่งแวดล้อมผลิตบัณฑิตที่มีคุณธรรม จริยธรรม เป็นนักพัฒนาที่มีความเชี่ยวชาญเฉพาะด้านและรอบรู้ มีความเข้าใจและสำนึกอันดีต่อตนเอง สถาบัน และสังคม เน้นการเรียนรู้พัฒนาและประยุกต์ใช้เทคโนโลยีคอมพิวเตอร์และสารสนเทศ ส่งเสริมให้มีการพัฒนาผลงานทางวิชาการ บูรณาการองค์ความรู้ใหม่ให้เป็นศูนย์กลางแหล่งความรู้ และอ้างอิงทางวิชาการ ซึ่งสอดคล้องกับความต้องการของท้องถิ่น ชายฝั่งทะเลอันดามันและประเทศ เป็นที่ยอมรับในระดับนานาชาติ พร้อมทั้งส่งเสริมให้มีการนำไปถ่ายทอดให้เกิดการใช้จริง เป็นผู้นำในการบริการวิชาการด้านเทคโนโลยีและสิ่งแวดล้อม ทุกหลักสูตร เน้นการเพิ่มทักษะภาษาอังกฤษโดยการจัดให้ 30% ของวิชาด้านคอมพิวเตอร์สอนเป็นภาษาอังกฤษ มีการเตรียมความพร้อมให้บัณฑิตพร้อมที่จะทำงานได้ทันทีโดยนักศึกษาทุกคนจะต้องผ่านการฝึกงานครั้งแรกอย่างน้อย 320 ชั่วโมง และนักศึกษาที่มีศักยภาพสูงจะได้รับการคัดเลือกเข้าศึกษาในแผน ก สหกิจศึกษา คือ ทำงานเสมือนเป็นพนักงานคนหนึ่งของหน่วยงานภายใต้การควบคุมของหน่วยงานหรือองค์กรนั้นและคณาจารย์ของมหาวิทยาลัย สำหรับนักศึกษาที่ไม่ผ่านการคัดเลือกจะเข้าเรียนในแผน ข (ฝึกงาน) ซึ่งจะต้องผ่านการฝึกงานครั้งที่ 2 อีก 320 ชั่วโมง และเนื่องจากจังหวัดภูเก็ตได้รับความเห็นชอบจากรัฐบาล ให้พัฒนาเป็นศูนย์กลางทางธุรกิจและพัฒนาด้านเทคโนโลยีสารสนเทศ ตามโครงการเทคโนโลยีสารสนเทศเพื่อพัฒนาภูเก็ต (The Greater Phuket digital Paradise : PhD) ทำให้มีการตื่นตัวและกำลังสนับสนุนจากท้องถิ่นอย่างเต็มที่

## พันธกิจ
* ผลิตบัณฑิตที่มีคุณธรรม จริยธรรม และมีความเชี่ยวชาญเฉพาะด้าน
* ผลิตงานวิจัย ที่เป็นประโยชน์ต่อพื้นที่ฝั่งอันดามัน ประเทศและนานาชาติ
* เป็นศูนย์กลางทางวิชาการด้าน เทคโนโลยีสารสนเทศ สิ่งแวดล้อมและภัยพิบัติธรรมชาติ
* ส่งเสริมและทำนุบำรุงศิลปวัฒนธรรมท้องถิ่น

## หลักสูตร

## อ้างอิง

## แหล่งข้อมูลอื่น
* 

หมวดหมู่:คณะวิทยาศาสตร์ในประเทศไทย
หมวดหมู่:มหาวิทยาลัยสงขลานครินทร์ วิทยาเขตภูเก็ต
หมวดหมู่:สถานศึกษาในอำเภอกะทู้
โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น

**โรงพยาบาลศรีนครินทร์** (Srinagarind Hospital) เป็นโรงพยาบาลมหาวิทยาลัยระดับตติยภูมิขั้นสูงแห่งแรกในภาคตะวันออกเฉียงเหนือและเป็นโรงเรียนแพทย์สังกัดคณะแพทยศาสตร์ มหาวิทยาลัยขอนแก่น เป็นหนึ่งในโรงพยาบาลที่มีความสำคัญต่อการแพทย์ของภูมิภาค ด้วยจำนวนเตียงกว่า 1,500 เตียง และปัจจุบัน อยู่ในระหว่างโครงการก่อสร้างเพื่อพัฒนาโรงพยาบาลสู่การเป็น **ศูนย์ความเป็นเลิศทางการแพทย์** ของภูมิภาคเอเชียตะวันออกเฉียงใต้ ด้วยการขยายขนาดโรงพยาบาลกว่า 5,000 เตียง

## ประวัติ
วันที่ 23 มิถุนายน พ.ศ. 2518 คณะแพทยศาสตร์ มหาวิทยาลัยขอนแก่น ได้เริ่มเปิดอาคารชั่วคราวเพื่อการเรียนการสอนของนักศึกษาแพทย์และ ให้บริการประชาชน โดยใช้อาคารโรงพยาบาลโรคเรื้อนเดิมบริเวณสีฐาน ซึ่งเป็นอาคารไม้ชั้นเดียว เรียกว่า "โรงพยาบาลฮัท" (Hut Hospital) 

ต่อมาโรงพยาบาลศรีนครินทร์ได้กำเนิดขึ้นด้วยความร่วมมือระหว่าง รัฐบาลไทยและรัฐบาลนิวซีแลนด์เพื่อให้ประชาชนในภาคตะวันออก เฉียงเหนือซึ่งเป็นภูมิภาคที่มีประชากรมากที่สุดของประเทศไทยได้รับ บริการจากสถานพยาบาลในระดับมหาวิทยาลัย และเพิ่มศักยภาพในการ ผลิตแพทย์และบุคลากรด้านสาธารณสุขทุกประเภท ให้มีความรู้ ความชำนาญ 

พระบาทสมเด็จพระเจ้าอยู่หัว ได้เสด็จพระราชดำเนินมาทรงวางศิลาฤกษ์ ณ อาคารโรงพยาบาล ศรีนครินทร์ เมื่อวันที่ 19 กุมภาพันธ์ พ.ศ. 2519 และมีพระบรมราชโองการพระราชทานนามว่า "โรงพยาบาลศรีนครินทร์" ตามพระนามของสมเด็จพระศรีนครินทราบรมราชชนนี 

การก่อสร้างอาคาร ตรวจรักษาและอาคารบริการของโรงพยาบาลได้แล้วเสร็จในปี พ.ศ. 2525 จึงได้ย้ายหน่วยงานทั้งหมดมาที่โรงพยาบาลศรีนครินทร์ พระบาทสมเด็จ พระเจ้าอยู่หัวพร้อมด้วยสมเด็จพระนางเจ้าฯพระบรมราชินีนาถ เสด็จพระราชดำเนินมาทรงเปิดโรงพยาบาลศรีนครินทร์ 

เมื่อวันที่ 15 ธันวาคม พ.ศ. 2526 ในวโรกาสที่สมเด็จพระศรีนครินทราบรม ราชชนนีมีพระชนมายุ 89 พรรษา ได้มีการก่อสร้างอาคารเพิ่มเติมเพื่อใช้เป็นตึกผ่าตัดหลังใหม่มีห้องผ่าตัดเพิ่มขึ้นอีก 9 ห้อง เพื่อให้การบริการตรวจวินิจฉัยและรักษาพยาบาลแก่ประชาชนที่มารับการผ่าตัดได้เพิ่มขึ้น ซึ่งพระบาทสมเด็จ พระเจ้าอยู่หัว ได้ทรงพระกรุณาโปรดเกล้าฯ เสด็จมาทรงวางศิลาฤกษ์และพระราชทานนามว่า "อาคาร89 พรรษาสมเด็จย่า" เมื่อวันที่ 21 ธันวาคมพ.ศ. 2532 และทรงพระกรุณาโปรดเกล้าฯ ให้สมเด็จพระบรมโอรสาธิราชฯ สยามกุฎราชกุมารเสด็จแทนพระองค์มาทรงเปิดอาคาร เมื่อวันที่ 24 มกราคม พ.ศ. 2537
## หน่วยงานภายใน

* งานเลขานุการโรงพยาบาล
* งานเภสัชกรรม
* งานเวชระเบียน
* งานห้องปฏิบัติการเวชศาสตร์ชันสูตร
* งานสังคมสงเคราะห์
* งานโภชนาการ
* งานแม่บ้าน
* งานจ่ายกลาง
* งานเวชกรรมสังคม
* งานทันตกรรม
* งานพัฒนาคุณภาพ รพ.
* งานบริการพยาบาล

## ศูนย์บริการเฉพาะด้าน

* ศูนย์เลสิค
* ศูนย์บริการโรคไต
* ศูนย์ตรวจสุขภาพเคลื่อนที่
* ศูนย์จักษุ
* ศูนย์ส่องกล้องและผ่าตัดด้วยกล้อง
* ศูนย์ตติยภูมิโรคมะเร็ง
* ศูนย์แม่ข่ายระบบทางเดินหายใจ
* ศูนย์รักษ์ปทุม

## อ้างอิง

หมวดหมู่:คณะแพทยศาสตร์ มหาวิทยาลัยขอนแก่น
หมวดหมู่:โรงพยาบาลในอำเภอเมืองขอนแก่น
หมวดหมู่:สถานที่ที่ตั้งชื่อตามพระนามของสมเด็จพระศรีนครินทราบรมราชชนนี
ข
ศรีนครินทร์
หมวดหมู่:ก่อตั้งในประเทศไทยในปี พ.ศ. 2518
ละครลิง

**ละครลิง** เป็นการแสดงละครโดยใช้ ลิง เป็นผู้แสดง เป็นศิลปะพื้นบ้านนิยมแสดงตามงานบุญ งานวัดต่างๆ ปัจจุบันเหลือละครลิง ให้ชมเพียงคณะเดียว คือ "ศิษย์พระกาฬละครลิง" มีดาราประจำคือ "ประกิตจูเนียร์" แสดงอยู่ที่ โรงละครลิง ฟาร์มจระเข้สมุทรปราการ 

## อ้างอิง

หมวดหมู่:ศิลปะการแสดง
อำเภอเมืองสิงห์บุรี

**เมืองสิงห์บุรี** เป็นอำเภอหนึ่งใน 6 อำเภอของจังหวัดสิงห์บุรี

## ที่ตั้งและอาณาเขต
อำเภอเมืองสิงห์บุรีตั้งอยู่ทางทิศตะวันออกตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภออินทร์บุรี และอำเภอบ้านหมี่ (จังหวัดลพบุรี)
* **ทิศตะวันออก** ติดต่อกับอำเภอบ้านหมี่และอำเภอท่าวุ้ง (จังหวัดลพบุรี)
* **ทิศใต้** ติดต่อกับอำเภอพรหมบุรี อำเภอท่าช้าง และอำเภอค่ายบางระจัน
* **ทิศตะวันตก** ติดต่อกับอำเภอค่ายบางระจัน อำเภอบางระจัน และอำเภออินทร์บุรี

## การแบ่งเขตการปกครอง
### การปกครองส่วนภูมิภาค
อำเภอเมืองสิงห์บุรีแบ่งพื้นที่การปกครองออกเป็น 8 ตำบล ได้แก่

### การปกครองส่วนท้องถิ่น
ท้องที่อำเภอเมืองสิงห์บุรีประกอบด้วยองค์กรปกครองส่วนท้องถิ่น 8 แห่ง ได้แก่
* **[[เทศบาลเมืองสิงห์บุรี]]** ครอบคลุมพื้นที่ตำบลบางพุทราทั้งตำบล และบางส่วนของตำบลบางมัญ ตำบลม่วงหมู่ ตำบลต้นโพธิ์ และตำบลบางกระบือ
* **องค์การบริหารส่วนตำบลบางมัญ** ครอบคลุมพื้นที่ตำบลบางมัญ (นอกเขตเทศบาลเมืองสิงห์บุรี)
* **องค์การบริหารส่วนตำบลโพกรวม** ครอบคลุมพื้นที่ตำบลโพกรวมทั้งตำบล
* **องค์การบริหารส่วนตำบลม่วงหมู่** ครอบคลุมพื้นที่ตำบลม่วงหมู่ (นอกเขตเทศบาลเมืองสิงห์บุรี)
* **องค์การบริหารส่วนตำบลหัวไผ่** ครอบคลุมพื้นที่ตำบลหัวไผ่ทั้งตำบล
* **องค์การบริหารส่วนตำบลต้นโพธิ์** ครอบคลุมพื้นที่ตำบลต้นโพธิ์ (นอกเขตเทศบาลเมืองสิงห์บุรี)
* **องค์การบริหารส่วนตำบลจักรสีห์** ครอบคลุมพื้นที่ตำบลจักรสีห์ทั้งตำบล
* **องค์การบริหารส่วนตำบลบางกระบือ** ครอบคลุมพื้นที่ตำบลบางกระบือ (นอกเขตเทศบาลเมืองสิงห์บุรี)

## อ้างอิง


เมืองสิงห์บุรี
รายชื่อเครื่องบินของการบินไทย

[thumb|right|250px|เครื่องบินการบินไทยรุ่นโบอิง 787-8 ดรีมไลเนอร์ ที่[ท่าอากาศยานสุวรรณภูมิ]]

ณ วันที่ 20 กุมภาพันธ์ 2569 บริษัท การบินไทย จำกัด (มหาชน) มีเครื่องบินประจำการอยู่ทั้งหมด 81 ลำ แบ่งเป็นลําตัวกว้าง 59 ลํา ลําตัวแคบ 21 ลํา อนึ่ง แอร์บัส เอ321นีโอ มีชั้นธุรกิจ 16 ที่นั่ง ชั้นประหยัด 159 ที่นั่ง ในวันดังกล่าวการบินไทยมีทั้งหมด 2 ลำ

__TOC__

## รายชื่อเครื่องบินที่ประจำการ

## รายชื่อเครื่องบินที่ปลดประจำการ

### แอร์บัส เอ300B4-2C/B4-200/-600, แอร์บัส เอ310-200/300

### แอร์บัส เอ330-300

### แอร์บัส เอ340-500/600, แอร์บัส เอ380-800

### โบอิง 737-200/400 737-200/400

### โบอิง 747-200/300 747-200/300/400

### โบอิง 777F/-200/-200ER/-300/-300ER

### ดักลาส ดีซี-6บี/ดีซี-8/ดีซี-9-40/ดีซี-10-30/ดีซี-10-30ER, แมคดอนเนลล์ ดักลาส เอ็มดี-11

### อื่น ๆ

## เชิงอรรถ

## อ้างอิง

## แหล่งข้อมูลอื่น
* รายชื่อเครื่องบินในอดีตและปัจจุบันของการบินไทย
* รายชื่อเครื่องบินในอดีตและปัจจุบันของไทยสมายล์

หมวดหมู่:การบินไทย
ภาษาจาม

**จาม** (จาม: **ꨌꩌ**) เป็นภาษามาลาโย-โพลีเนเซียในตระกูลออสโตรนีเซียน พูดโดยชาวจามแห่งเอเชียตะวันออกเฉียงใต้ โดยเป็นภาษาหลักในดินแดนอดีตอาณาจักรจามปาที่กินพื้นที่ทางตะวันออกของประเทศกัมพูชาและเวียดนามใต้ในปัจจุบัน ภาษาจามตะวันตกมีผู้พูด 220,000 คนในประเทศกัมพูชาและ  25,000 คนในประเทศเวียดนาม ส่วนภาษาจามตะวันออกมีผู้พูด 73,000 คนในประเทศเวียดนาม รวมแล้วมีผู้พูดประมาณ 320,000 คน

## สัทวิทยา
ภาษาจามมีเสียงพยัญชนะ 21 เสียง และเสียงสระ 9 เสียง

### พยัญชนะ

*  ในภาษาจามตะวันตกได้ยินเป็นเสียงเสียดแทรก เพดานอ่อน  ส่วนในภาษาจามตะวันออกได้ยินเป็นเสียงลิ้นสะบัด ปุ่มเหงือก , เสียงเลื่อน ปุ่มเหงือก  หรือเสียงรัว ปุ่มเหงือก 

### สระ
#### สระ​เดี่ยว​

#### สระ​ประสมสองเสียง
,  (เกิดหน้า  เท่านั้น), , , ,  (เกิดหน้า  เท่านั้น), , , , 

## ระบบการเขียน
อักษรจามเป็นอักษรพราหมี ซึ่งแบ่งออกเป็นสองแบบ ได้แก่ *Akhar Thrah* (จามตะวันออก) กับ *Akhar Srak* (จามตะวันตก) ภาษาจามตะวันตกเขียนด้วยอักษรอาหรับหรืออักษร Akhar Srak

## ดูเพิ่ม
*อักษรจาม
*ชาวจาม
*ปฏิทินจาม
*อาณาจักรจามปา

## อ้างอิง

## อ่านเพิ่ม

* 
* 
* 
* 
* Blood, D. L., & Blood, D. (1977). *East Cham language*. Vietnam data microfiche series, no. VD 51-72. Huntington Beach, Calif: Summer Institute of Linguistics.
* Blood, D. L. (1977). *A romanization of the Cham language in relation to the Cham script*. Vietnam data microfiche series, no. VD51-17. Dallas: Summer Institute of Linguistics.
* 
* 
* 
* 
* 

## แหล่งข้อมูล
* Kaipuleohone has  of Cham

จาม
จาม
จาม
จาม
จาม
จาม
จาม
สมเด็จพระสันตะปาปาเกรกอรีที่ 1

**สมเด็จพระสันตะปาปาเกรกอรีที่ 1** หรือ **นักบุญเกรกอรีมหาสมณะ** () ประสูติราวปึ ค.ศ. 540 และสิ้นพระชนม์เมื่อวันที่ 12 มีนาคม ค.ศ. 604 ทรงดำรงตำแหน่งพระสันตะปาปาตั้งแต่วันที่ 3 กันยายน ค.ศ. 590 ถึง ค.ศ. 604

อึกชื่อหนึ่งที่ทางคริสตจักรอีสเทิร์นออร์ทอดอกซ์ใช้กับพระสันตะปาปาเกรกอรีที่ 1 คือ “เกรกอริอุส ไดอาโลกุส” (Gregorius Dialogus) ตามหนังสือชื่อ “Dialogues” ที่พระองค์เป็นผู้ประพันธ์ เป็นพระสันตะปาปาพระองค์แรกที่เป็นนักพรต นอกจากนั้นพระสันตะปาปาเกรกอรีที่ 1 ยังทรงเป็นหนึ่งในสี่นักปราชญ์แห่งคริสตจักรที่เรียกว่า “ปิตาจารย์แห่งคริสตจักรตะวันตก” โดยอีกสามองค์คือ นักบุญแอมโบรสแห่งมิลาน นักบุญออกัสตินแห่งฮิปโป และนักบุญเจอโรม ในบรรดาพระสันตะปาปาด้วยกันเกรกอรีเป็นพระสันตะปาปาที่มีอิทธิพลมากที่สุดคนหนึ่งในช่วงต้นสมัยกลาง

## อ้างอิง

หมวดหมู่:พระสันตะปาปาชาวอิตาลี
หมวดหมู่:นักบุญในคริสต์ศตวรรษที่ 6
หมวดหมู่:นักบุญชาวอิตาลี
หมวดหมู่:นักบุญคณะเบเนดิกติน
หมวดหมู่:นักปราชญ์แห่งคริสตจักร
หมวดหมู่:ปิตาจารย์แห่งคริสตจักร
หมวดหมู่:นักเทววิทยาคาทอลิก
หมวดหมู่:มหาราช
เกรกอรีที่ 1
เกรกอรีที่ 1
เกรกอรีที่ 1
หอยลาย

**หอยลาย** () เป็นหอยฝาคู่ ที่อยู่ในวงศ์หอยลาย (Veneridae)

ลักษณะเปลือกมีรูปร่างเป็นรูปไข่ ฝาทั้งสองฝามีขนาดเท่ากัน ผิวด้านนอกของเปลือกหอยเรียบ มีสีน้ำตาลอ่อน และมีลวดลายหยักเป็นเส้นคล้ายตาข่ายตลอดความยาวของผิวเปลือก เส้นลายหยักเหล่านี้จะมีสีน้ำตาลเข้ม ส่วนผิวเปลือกด้านในเรียบมีสีขาว ในส่วนของบานพับ ซึ่งเป็นส่วนต่อระหว่างฝาทั้งสองมีลักษณะคล้ายฟันซี่เล็ก ๆ ฝาละ 3 ซี่ พบกระจายพันธุ์ในน้ำลึกประมาณ 8.0 เมตร โดยขุดรูอยู่ใต้พื้นทรายลึกประมาณ 20 เซนติเมตร พบกระจายพันธุ์ในทะเลแถบเอเชียอาคเนย์ ในประเทศไทยพบมากที่ จังหวัดชลบุรี, บางปะกง, สมุทรปราการ, ตราด, สุราษฎร์ธานี 
thumb|left|หอยลายผัดน้ำพริกเผา
นับเป็นหอยลายชนิด 1 ใน 3 ชนิดในสกุล *[[Paphia]]* ที่พบได้ในน่านน้ำไทย และเป็นชนิดที่นิยมรับมาประทานมากที่สุด สามารถนำไปปรุงเป็นอาหารชนิดต่าง ๆ เช่น ผัดน้ำพริกเผากับใบโหระพา และนำไปแปรรูปส่งออกต่างประเทศ

## อ้างอิง

* Huber M. (2015). Compendium of bivalves 2. Harxheim: ConchBooks. 907 pp

หมวดหมู่:วงศ์หอยลาย
หมวดหมู่:ปศุสัตว์
สมเด็จพระสันตะปาปายอห์นที่ 1

**สมเด็จพระสันตะปาปายอห์นที่ 1** () ประสูติที่เมืองซีเอนา ต่อมาได้รับศีลอนุกรมเป็นพันธบริกร และบิชอปแห่งกรุงโรม (พระสันตะปาปา) ตั้งแต่ปี ค.ศ. 523 ถึง ค.ศ. 526 พระองค์ ในสมณสมัยของพระองค์เป็นช่วงที่เกิดความขัดแย้งระหว่าง 2 อาณาจักร คือ จักรวรรดิไบแซนไทน์ของจักรพรรดิจัสตินที่ 1 กับราชอาณาจักรแห่งชาวออสโตรกอทของพระเจ้าธีโอดอริกมหาราช

พระเจ้าธีโอดอริกนับถือลัทธิเอเรียส และข่มขู่พระองค์ว่าหากพระองค์ทำให้จักรพรรดิจัสตินยุติการเบียดเบียนชาวเอเรียนไม่ได้ ก็จะเบียดเบียนคริสต์ศาสนิกชนนิกายโรมันคาทอลิกเช่นกัน เมื่อพระสันตะปาปาเสด็จเยือนกรุงคอนสแตนติโนเปิล ก็ได้รับการต้อนรับจากจักรพรรดิจัสตินเป็นอย่างดี จักรพรรดิยินดีปฏิบัติตามข้อเสนอทุกอย่างของพระสันตะปาปา แต่เมื่อพระสันตะปาปาและคณะกลับถึงกรุงราเวนนา พระเจ้าธีโอโดริกกลับกล่าวหาว่าพระสันตะปาปามีแผนสมคบกับจักรพรรดิจัสติน จึงสั่งจำคุกพระสันตะปาปาและให้อดอาหารจนสิ้นพระชนม์ในวันที่ 18 พฤษภาคม ค.ศ. 526 พระศพถูกส่งกลับกรุงโรม และฝังไว้ที่มหาวิหารนักบุญเปโตร

คริสตจักรโรมันคาทอลิกจึงกำหนดวันที่ 18 พฤษภาคม ของทุกปีเป็นวันฉลองนักบุญยอห์นที่ 1 พระสันตะปาปาและมรณสักขี

## อ้างอิง

หมวดหมู่:พระสันตะปาปาชาวอิตาลี
หมวดหมู่:นักบุญในคริสต์ศตวรรษที่ 6
หมวดหมู่:นักบุญชาวอิตาลี
หมวดหมู่:มรณสักขีคาทอลิก
ยอห์นที่ 1
ยอห์นที่ 1
วิริฒิพา ภักดีประสงค์

**วิริฒิพา ภักดีประสงค์** (เกิด 1 เมษายน พ.ศ. 2524)  เป็นนักแสดงและนางแบบชาวไทย มีชื่อเสียงจากการเป็นผู้จัดรายการแชนแนล วี ไทยแลนด์ และพิธีกรรายการผู้หญิงถึงผู้หญิงสวย อีกทั้งติดอันดับผู้หญิงเซ็กซี่ 25 คนแรกของประเทศไทย โดยนิตยสาร FHM

## ประวัติ
วิริฒิพาเป็นบุตรคนสุดท้องของวุฒิพงษ์ กับสิริวรพันธ์ ภักดีประสงค์ มีพี่สาว 1 คนชื่อ วิชชุดา ภักดีประสงค์ 

วิริฒิพาเข้าศึกษาในระดับอนุบาลที่โรงเรียนอนุบาลปรางทิพย์, ระดับประถมศึกษาและมัธยมศึกษาจากโรงเรียนราชินีบน และสำเร็จการศึกษาระดับอุดมศึกษาปริญญาตรีคณะนิเทศศาสตร์ มหาวิทยาลัยกรุงเทพ เข้าสู่วงการบันเทิงตั้งแต่เรียนอยู่ชั้นปีที่ 2 ด้วยการสมัคร Vj.Search รุ่นที่ 2 เป็น วีเจแชแนล วี ไทยแลนด์

## ชีวิตส่วนตัว
วิริฒิพาเคยสมรสกับ **[[ชาคริต แย้มนาม]]** นักแสดงชาวไทย จัดพิธีเมื่อวันเสาร์ ที่ 21 เมษายน พ.ศ. 2555 ณ โรงแรมพลาซาแอทธินี และได้จดทะเบียนหย่ากันในวันที่ 17 ตุลาคม พ.ศ. 2559  ปัจจุบันได้สมรสกับ **นิกม์ ธนะภูมิกุล** นักธุรกิจหนุ่ม ซึ่งมีอายุน้อยกว่ากันถึง 5 ปี ที่จัดพิธีขึ้นเมื่อวันที่ 17 กันยายน 2567 ท่ามกลางบรรยากาศสุดโรแมนติกที่ Chateau de Tourreau เมืองโพรวองซ์ ประเทศฝรั่งเศส และ โรงแรมดุสิตธานี ถนนสีลม แขวงสีลม เขตบางรัก กรุงเทพมหานคร โดยมีเพื่อน ๆ ทั้งในและนอกวงการมาร่วมเป็นสักขีพยานรักสุดอบอุ่น หลังจากคบหาดูใจกันมานานถึง 4 ปี  

## ผลงาน
### พิธีกร
* พิธีกรรายการ GamerZone
* ช่องแชนแนลวีไทยแลนด์ ทางทรูวิชั่นส์ ช่อง 84
* พิธีกรรายการ HiLight HiTech ทางททบ.5
* พิธีกรรายการ ผู้หญิงถึงผู้หญิงสวย ทางช่อง 3
* พิธีกรรายการ 108 Living ทางททบ.5
* พิธีกรรับเชิญรายการ ชิงร้อยชิงล้าน ซันไชน์ เดย์ ทางช่อง 3 (21 เมษายน 2556)
* พิธีกรรายการ สมาคมเมียจ๋า ทางช่อง 3 , ทางททบ.5
* พิธีกรรายการ โหดมันฮา ประเทศไทย ทางช่อง 7 ในชุด องค์หญิงวุ้นเซนโกะ ที่ปราสาททาเคชิ
* พิธีกรรายการ Six in the city ทางช่อง 8
* พิธีกรรายการ Lady ก้นครัว ทางช่อง 3 SD
* พิธีกรรายการ กู๊ดมอร์นิ่งนางฟ้า ทาง ช่องเวิร์คพอยท์
* พิธีกรรายการ WOONSEN Channel ทาง ยูทูบเบอร์
### กรรมการ
* กรรมการรับเชิญรายการ The Mask วรรณคดีไทย ทาง ช่องเวิร์คพอยท์
### ภาพยนตร์
* อาถรรพ์แก้บนผี (2547) 
* บางคนแคร์ แคร์บางคน (2554) 

### ละครโทรทัศน์/ซีรีส์

### มิวสิกวิดีโอ
* เพลง รักเธอให้น้อยลง ของ แบนด์วากอน คู่กับ วรฤทธิ์ เฟื่องอารมย์ (น็อต)
* เพลง บอกรักในใจ ของ โจ้ ธณรัฐ
* เพลง นั่งอยู่จนเช้า ของ วุ้นเส้น
* เพลง เจ็บแปลบอีกครั้ง ของ ฮาเวิร์ด อัลบั้ม Imusic
* เพลง ไม่ชอบอยู่คนเดียว ของ พรีน
* เพลง หลงเลย ของ Thaitanium
* เพลง ปิดปาก (Silencing) ของ Black Vanilla
* เพลง แค่เธอบังเอิญรักเขา ของ นันทิดา แก้วบัวสาย

## รางวัล
* รางวัลเทพทอง ด้านวิทยุโทรทัศน์ดีเด่น จากรายการแชนแนลวีไทยแลนด์ (2552)
* รางวัลแฮมเบอร์เกอร์อวอร์ดส์ สาขา Better Together (2558)

## อ้างอิง

## แหล่งข้อมูลอื่น
* ชีวิตที่ "เป็นที่ตนเองเป็น" ของ "วุ้นเส้น วิริฒิพา" (ผู้จัดการ) 
* 
* 
* 

หมวดหมู่:นักแสดงหญิงชาวไทย 
หมวดหมู่:บุคคลจากกรุงเทพมหานคร‎‎
หมวดหมู่:ชาวไทยเชื้อสายจีน
หมวดหมู่:วีเจ
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนราชินีบน
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:พุทธศาสนิกชนชาวไทย
โทกูชิมะ

**โทกูชิมะ** อาจหมายถึง

* จังหวัดโทกูชิมะ - จังหวัดในประเทศญี่ปุ่น
* นครโทกูชิมะ - เมืองหลวงของจังหวัดโทกูชิมะ
คูมาโมโตะ

**คูมาโมโตะ** อาจหมายถึง
* จังหวัดคูมาโมโตะ จังหวัดในประเทศญี่ปุ่น
* เมืองคูมาโมโตะ เมืองเอกของจังหวัดคูมาโมโตะ
เคลิ้มสมาคม

**เคลิ้มสมาคม** เป็นกลุ่มศิลปินไทย ประกอบด้วยสมาชิก 2 คนคือ ทิตพงศ์ แดงรัศมีโสภณ (เต้ย) และศุภวุฒิ วรุตบางกูร (เอกซ์) เคยมีผลงานเปิดตัวบน Fat Chart ในอันดับ Top 5 กับซิงเกิ้ลแรก “ครั้งแรก” ในอัลบั้ม Compilation ชุด Fine Tune: One Thing in Common กับสังกัด Black Sheep เมื่อปี พ.ศ. 2547

ทั้งทิตพงศ์และศุภวุฒิเป็นเพื่อนสนิทกันสมัยเรียนมัธยมต้น ชอบร่วมแต่งเพลงแปลงขำ ๆ ด้วยกัน ภาษาที่ใช้เป็นภาษาที่เรียบง่าย เพลงจะเป็นในแง่บวกเสมอ บางเพลงอาจจะมีอารมณ์เศร้า 

นอกเหนือไปจากเพลงของพวกเขาเองแล้ว ยังมีเพลงที่แต่งให้ศิลปินอื่น อย่างเพลง "อย่าเบื่อคำว่า...เสียใจ", "สับสน", "เวลาอัศจรรย์", "All Night" ของวง Good September และอีกหลายเพลงของศิลปินกลุ่ม Fine Tune Studio ทั้ง Norsez, Maybe, School Girl Memory แม้กระทั่งเพลงกวน ๆ อย่าง "โจ๊กมันร้อน" ในอัลบั้มจากภาพยนตร์ Seasons Change 

เคลิ้มสมาคมออกผลงานอัลบั้มเต็มชุดแรกที่ใช้เวลาในการทำงาน 3 ปี หลังจากที่มีผลงานซิงเกิ้ลเพลงพิเศษกับสังกัดฟายน์จูน สตูดิโอ (Fine Tune Studio) ซึ่งมีวงรุ่นน้องอย่าง Good September, School Girl Memory, Swinging System 

## สมาชิก
;ทิตพงศ์ แดงรัศมีโสภณ - เต้ย (Lead Vocals)
:ปัจจุบันดำรงตำแหน่งผู้อำนวยการฝ่ายสื่อสารการตลาด  ธนาคารกสิกรไทย เป็นผู้บริหารที่นำเอานวัตกรรมการสื่อสารทางการตลาดจากความเป็นศิลปินในตัวเขามาผสมผสานกับโจทย์การสร้างแบรนด์ได้อย่างลงตัว และยังรับสร้างสรรค์งานดนตรีตามใจรักโดยไม่หวังผลกำไร  ต้นแบบศิลปินสมดุล คือ เก่งการค้าและงานศิลป์ ดำเนินชีวิตแบบไม่สุดโต่ง

;ศุภวุฒิ วรุตบางกูร - เอกซ์ (Guitar, Vocals)
:ปัจจุบันดำเนินธุรกิจส่วนตัว

## ผลงานเพลงของเคลิ้มสมาคมจนถึงปัจจุบัน

## อ้างอิง

## แหล่งข้อมูลอื่น
* http://www.myspace.com/klermsamakom
* http://www.finetunestudio.com 
* http://www.you2play.com/klermsamakom/album/143/ 
* http://www.facebook.com/#!/thittapong

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000
ฟลาว โบว์

**ฟลาว โบว์** เด็กสาวเพื่อนของ อามูโร่ เรย์ ที่ ไซด์ 7 ด้วยเหตุการณ์บุกโจมตี ไซด์ 7 ของ ซีออนทำให้ ฟลาว โบว์ ต้องหลบภัยไปกับยาน ไวท์เบส
ภาษาจิตตะกอง

**ภาษาจิตตะกอง** (Chaţgãia Buli) เป็นภาษาตระกูลอินโด-ยุโรเปียน ใช้พูดในจิตตะกอง และทางตะวันออกเฉียงใต้ของประเทศบังกลาเทศ ใกล้เคียงกับภาษาเบงกอลแต่นักภาษาศาสตร์มักจะแยกเป็นอีกภาษาต่างหากและไม่ถือเป็นภาษาถิ่นของภาษาเบงกอล มีผู้พูด 14 ล้านคนในบังกลาเทศและอังกฤษ 
## ไวยากรณ์
ใกล้เคียงกับภาษาเบงกอลมีการผันคำ เรียงประโยคแบบประธาน-กรรม-กริยา อนุภาคแสดงความปฏิเสธนำหน้านามเช่นเดียวกับภาษาอัสสัม ซึ่งต่างจากภาษาเบงกอลที่ตามหลัง
## คำศัพท์
คำศัพท์ส่วนใหญ่ของภาษาจิตตะกองมาจากภาษาสันสกฤต ภาษาอาหรับ ภาษาเปอร์เซีย และภาษาตุรกีเช่นเดียวกับภาษาเบงกอล รวมทั้งคำยืมจากภาษาโปรตุเกสและภาษาอังกฤษ ซึ่งเป็นผลมาจากการที่เคยเป็นอาณานิคมของทั้งสองชาตินี้มาก่อน ลักษณะที่ต่างจากภาษาเบงกอลคือ ภาษาจิตตะกองมีคำยืมจากภาษาอาหรับ ภาษาเปอร์เซีย และภาษาตุรกี มากกว่าเพราะในอดีตจิตตะกองเป็นเมืองท่ามีพ่อค้าเข้ามาค้าขายมาก การที่โปรตุเกสเคยเข้ามาควบคุมจิตตะกองในฐานะเมืองท่า ทำให้มีคำยืมจากภาษาโปรตุเกสมากกว่าภาษาเบงกอล 
## ระบบการเขียน
ภาษาจิตตะกองเป็นภาษาที่ไม่ได้ใช้เป็นภาษาเขียน ชาวจิตตะกองอ่านและเขียนภาษาเบงกอลด้วยอักษรเบงกอล ในอดีตเคยเขียนด้วยอักษรอาหรับ สำเนียงโรฮีนจาของภาษานี้ เคยเขียนด้วยอักษรอาหรับเช่นกัน แต่ปัจจุบันใช้อักษรละติน

จิตตะกอง
จิตตะกอง
ปลาตาเหลือกยาว

**ปลาตาเหลือกยาว** (; ) ปลาน้ำเค็มชนิดหนึ่งที่สามารถปรับตัวให้อยู่ในน้ำกร่อยหรือน้ำจืดได้ อยู่ในวงศ์ปลาตาเหลือกยาว (Elopidae) มีรูปร่างคล้ายปลาตาเหลือก (*Megalops cyprinoides*) ซึ่งเป็นปลาที่อยู่ต่างวงศ์กัน แต่อยู่อันดับเดียวกัน โดยที่ปลาตาเหลือกยาวมีรูปร่างที่เปรียวยาวกว่า

อาศัยอยู่ตามชายฝั่งทะเล บริเวณมหาสมุทรอินเดีย สามารถปรับตัวให้อาศัยอยู่ในน้ำกร่อยหรือน้ำจืดได้ พฤติกรรมและนิเวศวิทยาคล้ายคลึงกับปลาตาเหลือก

มีความยาวเต็มที่ได้ถึง 1 เมตร นิยมตกเป็นเกมกีฬา 

## อ้างอิง

## แหล่งข้อมูลอื่น
* รูปและข้อมูลปลาตาเหลือกยาว

ตาเหลือกยาว
ตาเหลือกยาว
ตาเหลือกยาว
ตาเหลือกยาว
หมวดหมู่:วงศ์ปลาตาเหลือกยาว
หมวดหมู่:ปลาแอฟริกา
ไข่เยี่ยวม้า

thumb|250px|การตกแต่งไข่เยี่ยวม้าอย่างสวยงาม

**ไข่เยี่ยวม้า** หรือ **ไข่สำเภา** (จีน: 皮蛋) คือ การแปรรูปไข่เพื่อการบริโภครูปแบบหนึ่งของคนจีนที่มีมาแต่โบราณกาล คนจีนเรียกว่า เหอี่ยหม่า หรือจี๋ไฮ่ โดยการใช้กรรมวิธีทำให้เป็นด่างถือว่าเป็นการถนอมอาหารรูปแบบหนึ่ง สามารถทำได้กับไข่เป็ด ไข่ไก่ และไข่นกกระทา โดยนำไข่ไปแช่หรือหมักในส่วนผสมที่มาจาก ปูนขาว, เกลือ, โซเดียมคาร์บอเนต, ใบชาดำ, สังกะสีออกไซด์ และ น้ำ

บางครั้ง ผู้ผลิตจะใส่สารประกอบของตะกั่วลงไป เพื่อควบคุมความเป็นกรดด่าง (pH) ให้คงที่ ซึ่งช่วยให้ไข่ขาวแข็งตัวอย่างสม่ำเสมอ ดังนั้นในไข่เยี่ยวม้า จึงอาจมีสารตะกั่วในรูปของเลดซัลไฟด์อยู่ โดยสังเกตได้จากส่วน ของไข่ขาวจะมีสีดำมาก ลักษณะขุ่น ส่วนไข่เยี่ยวม้าที่ไม่มีลีดซัลไฟด์ ไข่ขาวจะมีสีน้ำตาลคล้ำและมีลักษณะใส ซึ่งถ้าพบไข่เยี่ยวม้ามีลักษณะ ไข่ขาวขุ่นไม่ใสก็ควรจะหลีกเลี่ยงไม่รับประทาน

## ประวัติศาสตร์
ต้นกำเนิดของไข่เยี่ยวม้ามีแนวโน้มว่าเป็นการถนอมอาหารของไข่ด้วยช่วงเวลาที่เหมาะสม โดยพอกด้วยดินด่างซึ่งคล้ายกับวิธีการถนอมอาหารของไข่ในวัฒนธรรมตะวันตก ดินที่พอกรอบไข่ทำให้เกิดการบ่มเป็นไข่เยี่ยวม้าแทนที่ไข่จะเสีย

เล่ากันว่าไข่เยี่ยวม้า กำเนิดมากว่าห้าศตวรรษแลัว ตามตำนานที่ไม่สามารถตรวจสอบได้ บอกว่าไข่เยี่ยวม้าค้นพบเมื่อประมาณ 600 ปีก่อนในมณฑลหูหนานในสมัย ราชวงศ์หมิง เมื่อเจ้าของบ้านพบไข่เป็ดในบ่อปูนขาวที่ใช้ในระหว่างการก่อสร้างบ้านของเขา เมื่อได้ลองชิมแล้วรู้สึกว่ามันมีกลิ่นรสเฉพาะตัวและสามารถนำมารับประทาน เขาจึงริเริ่มการผลิตเพื่อขาย โดยนำไข่ดิบมากลบอยู่ในบ่อปูนขาวประมาณ 2 เดือน และเติม เกลือลงไปเพื่อเพิ่มรสชาติ จึงพัฒนามาเป็นวิธีทำไข่เยี่ยวม้าในปัจจุบัน และนอกจากนี้ยังเป็นอาหารโปรดของคนในปัจจุบันด้วย

## อ้างอิง

หมวดหมู่:การถนอมอาหาร
หมวดหมู่:อาหารหมักดอง
หมวดหมู่:อาหารจากไข่
หมวดหมู่:อาหารเกาะคริสต์มาส
หมวดหมู่:อาหารจีน
หมวดหมู่:อาหารไต้หวัน
หมวดหมู่:อาหารทิเบต
หมวดหมู่:อาหารไทย
หมวดหมู่:อาหารฟิลิปปินส์
หมวดหมู่:อาหารมาเก๊า
หมวดหมู่:อาหารฮ่องกง
ประเพณีอุ้มพระดำน้ำ

**ประเพณีอุ้มพระดำน้ำ** เป็นประเพณีที่ชาวจังหวัดเพชรบูรณ์ ได้ร่วมมือกันจัดขึ้นในวันแรมสิบห้าค่ำเดือนสิบ ซึ่งประวัติความเป็นมาของประเพณีอุ้มพระดำน้ำก็คือ เมื่อประมาณ 400 ปีที่ผ่านมามีชาวบ้านกลุ่มหนึ่งมีอาชีพหาปลาขาย และได้ไปหาปลาที่แม่น้ำป่าสักเป็นประจำทุกวัน อยู่มาวันหนึ่งก็ได้เกิดเรื่องที่ไม่มีใครให้คำตอบได้ว่า เกิดอะไรขึ้นเพราะวันนั้น ไม่มีใครจับปลาได้สักตัว จากนั้นก็เกิดเหตุการณ์ประหลาดขึ้นตรงบริเวณ วังมะขามแฟบ (ไม้ระกำ) ซึ่งปกติบริเวณนี้น้ำจะไหลเชี่ยวมาก จู่ ๆ น้ำก็หยุดไหล และมีพรายน้ำผุดขึ้นมาพร้อมกับพระพุทธรูป ชาวบ้านจึงอัญเชิญพระพุทธรูปองค์ดังกล่าว ขึ้นจากน้ำและนำไปประดิษฐานไว้ที่วัดไตรภูมิ เป็นพระพุทธรูปคู่บ้านคู่เมืองของจังหวัดเพชรบูรณ์ จนกระทั่งถึงวันสารทไทยหรือ วันแรม 15 ค่ำเดือนสิบ พระพุทธรูปองค์ดังกล่าว (พระพุทธมหาธรรมราชา) ก็ได้หายไปจากวัด ชาวบ้านจึงช่วยกันตามหาและพบพระพุทธรูป อยู่บริเวณวังมะขามแฟบ จากนั้นเป็นต้นมา พอถึงวันแรม 15 ค่ำเดือน 10 ชาวจังหวัดเพชรบูรณ์ ก็จะจัดงานซึ่งเรียกว่า “อุ้มพระดำน้ำ” ตั้งแต่วันที่ 19 กันยายน พ.ศ. 2522 เป็นต้นมา

## อ้างอิง

* ผวจ.เพชรบูรณ์ทำพิธีอุ้มพระดำน้ำนักท่องเที่ยวแห่ชมแน่น - เดลินิวส์

อุ้มพระดำน้ำ
หมวดหมู่:วัฒนธรรมของจังหวัดเพชรบูรณ์
หมวดหมู่:ศาสนาพุทธในจังหวัดเพชรบูรณ์
ปลาปล้องทองปรีดี

**ปลาปล้องทองปรีดี** (; ) ปลาน้ำจืดขนาดเล็กชนิดหนึ่ง ในวงศ์ปลาค้อ (Balitoridae) มีรูปร่างเรียวยาวคล้ายปลาไหล แต่ทว่าลำตัวแบนข้าง หัวทู่สั้น ตาเล็ก มีหนวด 2 คู่อยู่เหนือปาก และอีก 2 คู่อยู่ใต้ปาก ลำตัวมีสีเหลืองสลับดำเป็นปล้อง ๆ ดูแลสวยงาม มีขนาดโตเต็มที่ประมาณ 4 นิ้ว

เป็นปลาที่เพิ่งค้นพบใหม่ของโลก พบที่ลำธารบนภูเขาสูงในเขตรักษาพันธุ์สัตว์ป่าดอยเชียงดาว  อำเภอเชียงดาว จังหวัดเชียงใหม่ ที่เดียวในโลกเท่านั้น โดยอาศัยอยู่ในลำธารน้ำที่ไหลแรงและเย็น การศึกษาทางนิเวศวิทยาของปลาชนิดนี้ยังไม่ค่อยเป็นที่รู้จัก เนื่องจากเป็นปลาชนิดใหม่และพบได้น้อย แต่เชื่อว่า ออกหากินในเวลากลางคืน เคลื่อนไหวได้ว่องไวมาก โดยกินอาหารได้แก่ แมลงน้ำ หรือ สิ่งมีชีวิตขนาดเล็กในลำธารเหมือนปลาชนิดอื่น ในวงศ์และสกุลเดียวกัน

ถูกตั้งชื่อสายพันธุ์เพื่อเป็นเกียรติแก่ นายปรีดี พนมยงค์ รัฐบุรุษอาวุโสของไทย

ในปี พ.ศ. 2561 กรมประมงสามารถเพาะขยายพันธุ์ในที่เลี้ยงเป็นผลสำเร็จ หลังจากที่ใช้เวลานานกว่า 12 ปี แต่ทว่าผลที่ได้ยังออกมาต่ำ จากการที่ปลาตัวเมียตกไข่คิดเป็นร้อยละ 70 แต่อัตราฟักเป็นตัวอยู่ที่ร้อยละ 37.13 การอนุบาลลูกปลาและการรอดอยู่ที่เพียง 200 ตัวเท่านั้น  

## อ้างอิง

## แหล่งข้อมูลอื่น
* รูปและข้อมูลของปลาปล้องทองปรีดี
* รูปจากนิตยสารสารคดี

ปล้องทองปรีดี
ปล้องทองปรีดี
ปล้องทองปรีดี
ปล้องทองปรีดี
สิ่งมีชีวิตเฉพาะถิ่น
สมเด็จพระสันตะปาปากัลลิสตุสที่ 1

**สมเด็จพระสันตะปาปากัลลิสตุสที่ 1** () ทรงดำรงตำแหน่งพระสันตะปาปาตั้งแต่ ค.ศ. 217 ถึง ค.ศ. 222

สมเด็จพระสันตะปาปากัลลิสตุสที่ 1 เกิดมาเป็นทาส ก่อนจะได้รับอิสรภาพและเข้ารับใช้ศาสนจักร จนกระทั่งได้เป็นพระสันตะปาปา ต่อมาพระองค์ก็ทรงถูกสังหารเพราะความเชื่อทางศาสนาซึ่งในที่สุดก็ทำให้ได้รับการสถาปนาในให้เป็นนักบุญ

กัลลิสตุสที่ 1ที่ 1
หมวดหมู่:ทาส
หมวดหมู่:นักบุญในคริสต์ศตวรรษที่ 3
หมวดหมู่:พระสันตะปาปาในคริสต์ศตวรรษที่ 3
ทวี ณ บางช้าง

**ทวี ณ บางช้าง** หรือ **ครูมารุต** (? – 6 มิถุนายน พ.ศ. 2531) เป็นผู้กำกับภาพยนตร์ชาวไทย และนักแต่งเพลงไทย ได้รับการเชิดชูจากกระทรวงวัฒนธรรม เป็นบูรพศิลปิน ประจำปี พ.ศ. 2559 

มีผลงานกำกับละครเวที ของคณะอัศวินการละคร และ คณะศิวารมย์ ร่วมกับ อำนวย กลัสนิมิ (ครูเนรมิต) เช่น เรื่อง *[[พันท้ายนรสิงห์]] ราชินีบอด ฯลฯ* รวมทั้งกองภาพยนตร์ทหารอากาศ และเป็นผู้แต่งคำร้องเพลงอมตะ รางวัลแผ่นเสียงทองคำพระราชทาน ในภาพยนตร์ *[[ชั่วฟ้าดินสลาย]]*

## ผลงาน
### ภาพยนตร์
* พันท้ายนรสิงห์ (2493) 
* สาวเครือฟ้า (2496)
* สันติ-วีณา (2497)
* ธนูทอง  (2497)
* ชั่วฟ้าดินสลาย (2498)
* ปาหนัน (2500) 
* รักริษยา (2501) 
* บาปสวาท (2503) 
* ดาวประกาย (2504) 
* ตะวันหลั่งเลือด (2506)
* ธนูทอง (2508) 
* วังเสือ (2508) (กำกับร่วมกับ เนรมิต)
* สาวเครือฟ้า (2508) (สร้างใหม่)
* เจ้าหญิงนกกระจาบ (2509) 
* ไฟเสน่หา (2510) 
* พลับพลึงแดง (2511)	
* ทรชนเดนตาย (2512) 
* ราชินีบอด (2514) 
* ลูกชู้ (2515) 
* สันติ-วีณา (2519) (สร้างใหม่)

### เพลง
* น้ำตาแสงไต้ (ร่วมกับ เนรมิต)
* ชั่วฟ้าดินสลาย
* รักริษยา


ไฟล์:พันท้ายนรสิงห์(2493).jpg|พันท้ายนรสิงห์ (2493)
ไฟล์:วิไลวรรณ_เครือฟ้า.jpg|สาวเครือฟ้า (2496) 
ไฟล์:สันติ-วีณา (2497).jpg|สันติ-วีณา (2497)
ไฟล์:สันติ-วีณา.jpg|สันติ-วีณา 
ไฟล์:ชั่วฟ้าดินสลาย(2498).jpg|ชั่วฟ้าดินสลาย (2498)
ไฟล์:รักริษยา (2501).jpg|รักริษยา (2501)


## อ้างอิง

* 

หมวดหมู่:ผู้กำกับภาพยนตร์ชาวไทย
หมวดหมู่:สกุล ณ บางช้าง
หมวดหมู่:นักแต่งเพลงลูกกรุง
หมวดหมู่:ผู้ชนะรางวัลผู้กำกับภาพยนตร์ยอดเยี่ยมพระสุรัสวดี
หมวดหมู่:บูรพศิลปินสาขาศิลปะการแสดง
เอราวัณ (แก้ความกำกวม)

**เอราวัณ** อาจหมายถึง

;สถานที่
* ศาลเอราวัณ เขตปทุมวัน กรุงเทพมหานคร
* โรงแรมแกรนด์ ไฮแอท เอราวัณ กรุงเทพมหานคร (ในอดีตคือ  โรงแรมเอราวัณ)
* พิพิธภัณฑ์ช้างเอราวัณ จังหวัดสมุทรปราการ
* สถานีช้างเอราวัณ สถานีของรถไฟฟ้าบีทีเอส สายสุขุมวิท ส่วนต่อขยายแบริ่ง-สมุทรปราการ
;แหล่งท่องเที่ยว
* น้ำตกเอราวัณ ในเขตอุทยานแห่งชาติเอราวัณ จังหวัดกาญจนบุรี
* ถ้ำเอราวัณ อำเภอนาวัง จังหวัดหนองบัวลำภู
* เขาถ้ำเอราวัณ อำเภอพัฒนานิคม จังหวัดลพบุรี
;อื่น ๆ
* อำเภอเอราวัณ จังหวัดเลย
* แหล่งเอราวัณ แหล่งปิโตรเลียมในอ่าวไทย
* ช้างเอราวัณ สัตว์พาหนะของพระอินทร์
นิติพยาธิวิทยา

**นิติพยาธิวิทยา** () เป็นสาขาย่อยของ[พยาธิวิทยา] ว่าด้วยการศึกษาเกี่ยวกับกลไกการเกิดโรคของมนุษย์ และการตายอย่างผิดธรรมชาติ เช่น การตายจากอุบัติเหตุ ฆ่าตัวตาย หรือ ถูกทำร้าย โดยใช้กระบวนการการตรวจสอบชิ้นเนื้อ การตรวจวิเคราะห์เลือดและปัสสาวะเพื่อเป็นการตรวจสอบทางนิติพิษวิทยา ฯลฯ และการตรวจศพเพื่อใช้ประกอบการดำเนินคดีความ  เพื่อเป็นการช่วยเหลือพนักงานสอบสวนในการพิสูจน์และนำไปใช้ในกระบวนการยุติธรรมต่อไป พยาธิวิทยา (Pathology)แบ่งออกเป็นสาขาย่อยอีก 3 สาขา ได้แก่

* พยาธิวิทยากายวิภาค * (Anatomical Pathology) *
* พยาธิวิทยาคลินิก * (Clinical Pathology) *
* นิติพยาธิวิทยา * (Forensic Pathology) *

## อ้างอิง

หมวดหมู่:นิติเวชศาสตร์
ทิศตะวันออก

[thumb|250px|right|[วงกลมแสดงทิศ (compass rose ) ระบุทิศหลักและทิศรองไว้มากมาย โดยทิศตะวันออก (E) อยู่ทางขวา]]
**ทิศตะวันออก** หรือ **ทิศบูรพา** เป็นหนึ่งในทิศหลักทั้งสี่ อยู่ตรงข้ามกับทิศตะวันตก ขวามือของทิศเหนือ และซ้ายมือของทิศใต้ โดยมากจะกำหนดให้ทิศตะวันออกอยู่ด้านขวามือของแผนที่ทางภูมิศาสตร์ แต่อยู่ทางซ้ายมือของแผนที่ดาว

ทิศตะวันออกเป็นทิศที่โลกหมุนไป ดวงอาทิตย์ขึ้นทางทิศตะวันออกพอดีในวันวิษุวัต

## คตินิยมและความเชื่อ
ตามตำราพรหมชาติมีความเชื่อว่าพืชมงคลประจำทิศตะวันออกคือ ไผ่ กุ่ม และ มะพร้าว ส่วนเทวดาประจำทิศตะวันออกคือพระจันทร์

## ดูเพิ่ม
* ทิศตะวันตก
* ทิศเหนือ 
* ทิศใต้

## อ้างอิง

หมวดหมู่:การกำหนดทิศทาง
ทิศตะวันตก

[thumb|275px|right|[วงกลมแสดงทิศ (compass rose) ระบุทิศหลักและทิศรองไว้มากมาย โดยทิศตะวันตก (W) อยู่ทางซ้าย]]
**ทิศตะวันตก** หรือ **ทิศประจิม** หรือ **ทิศปัจฉิม** เป็นหนึ่งในทิศหลักทั้งสี่ อยู่ตรงข้ามกับทิศตะวันออก ขวามือของทิศใต้ และซ้ายมือของทิศเหนือ โดยมากจะกำหนดให้ทิศตะวันตกอยู่ด้านซ้ายของแผนที่ทางภูมิศาสตร์ แต่อยู่ด้านขวาของแผนที่ดาว

ดวงอาทิตย์ตกทางทิศตะวันตกพอดีในวันวิษุวัต

## คตินิยมและความเชื่อ
ตามตำราพรหมชาติมีความเชื่อว่าพืชมงคลประจำทิศตะวันตกคือ มะยม และ มะขาม ส่วนเทวดาประจำทิศตะวันตกคือพระพฤหัสบดี

หมวดหมู่:การกำหนดทิศทาง
กะพง

**กะพง** สามารถหมายถึง

* ปลากะพงขาว สัตว์น้ำ
* ปลากะพงแดง สัตว์น้ำ
* แหล่งกะพง แหล่งปิโตรเลียมในอ่าวไทย
* กะพง (พรรณไม้)
* หุบกะพง โครงการอันเนื่องมาจากพระราชดำริ อำเภอชะอำ จังหวัดเพชรบุรี
ทิศใต้

[thumb|275px|right|[วงกลมแสดงทิศ (compass rose ) ระบุทิศหลักและทิศรองไว้มากมาย โดยทิศใต้ (S) อยู่ด้านล่าง]]
**ทิศใต้** หรือ **ทิศทักษิณ** เป็นหนึ่งในทิศหลักทั้งสี่ อยู่ตรงข้ามกับทิศเหนือ ขวามือของทิศตะวันออก และซ้ายมือของทิศตะวันตก โดยมากทิศใต้จะกำหนดให้อยู่ด้านล่างของแผนที่ อาจเขียนย่อด้วยอักษร ต หรืออักษร S

ทิศใต้จริงเป็นทิศทางที่แกนหมุนของโลกชี้ไป ตรงกับขั้วโลกใต้ซึ่งอยู่ในทวีปแอนตาร์กติกา

## ดูเพิ่ม
* ทิศเหนือ
* ทิศตะวันออก
* ทิศตะวันตก

## อ้างอิง

หมวดหมู่:การกำหนดทิศทาง
บูรพา

**บูรพา** อาจหมายถึง
* ทิศตะวันออก
* ชายแดนเบื้องบูรพา นั่นคือ ภาคตะวันออก
* มหาวิทยาลัยบูรพา
* มณฑลบูรพา
* ทางพิเศษบูรพาวิถี
* ศรีบูรพา นามปากกา
* ทีวีบูรพา บริษัทผลิตรายการโทรทัศน์
อุดร

**อุดร** หรือ **อุตระ** (อุด-ตะ-ระ) สามารถหมายถึง
* ทิศเหนือ
* คำเรียกอย่างย่อของ จังหวัดอุดรธานี
* อุดรซันไชน์ กล้วยไม้
* ทางพิเศษอุดรรัถยา
* ทางพิเศษอุตราภิมุข
* อุตระ วรรณกรรมโดย แรคำ ประโดยคำ
* อุตราวัตร การเดินเวียนซ้าย
* โลกุตระ (โลก+อุตระ)
ตะวันออก (แก้ความกำกวม)

**ตะวันออก** สามารถหมายถึง
* ทิศตะวันออก
* ภาคตะวันออก ของประเทศไทย
** ภาคตะวันออกเฉียงเหนือ ของประเทศไทย
* เอเชียตะวันออก
** ชาวตะวันออก
* ตะวันออกกลาง
* ตะวันออกไกล
* อินดีสตะวันออก
พายัพ

**พายัพ** อาจหมายถึง

* ทิศตะวันตกเฉียงเหนือ 
* มหาวิทยาลัยพายัพ 
* มณฑลพายัพ
* เป็นชื่อเดิมที่ใช้เรียกย่านหนึ่งในแขวงถนนนครไชยศรี เขตดุสิต ปัจจุบันเป็นที่รู้จักกันในนาม ศรีย่าน

;บุคคล
* พายัพ ชินวัตร 
* พายัพ ปั้นเกตุ  - อดีตสมาชิกสภาผู้แทนราษฎร
* พายัพ พงศ์พิโรดม - รองผู้ว่าการเชื้อเพลิง การไฟฟ้าฝ่ายผลิตแห่งประเทศไทย
อาคเนย์

**อาคเนย์** หรือ **อาคะเนย์** สามารถหมายถึง
* **[[ทิศตะวันออกเฉียงใต้]]** (Southeast)
* **[[เอเชียตะวันออกเฉียงใต้]]** มักเรียกกันว่า เอเชียอาคเนย์
* **[[มหาวิทยาลัยเอเชียอาคเนย์]]**
ปราจีน

**ปราจีน** สามารถหมายถึง
* ทิศตะวันออก
* ชื่อเรียกอย่างย่อของ จังหวัดปราจีนบุรี
* บุคคล
** ปราจีน ทรงเผ่า
** ปราจิน เอี่ยมลำเนา
มีน

**มีน** อาจหมายถึง
* ปลา
* ราศีมีน กลุ่มดาวรูปปลา ราศีที่ 11 ในจักรราศี
* ปลา 
* เดือนมีนาคม 
* แยกเมืองมีน
* มีนาพร วงศ์โฆษวรรณ (มีน) นักดนตรีชาวไทย
* มีน (วงดนตรี) วงดนตรีไทย

; ทับศัพท์ภาษาอังกฤษคำว่า mean
* ค่าเฉลี่ย ศัพท์ทางสถิติ
* ระดับน้ำทะเลปานกลาง ศัพท์ทางภูมิศาสตร์
มกร (แก้ความกำกวม)

**มกร** สามารถหมายถึง
* มกร สัตว์ตามความเชื่อของพม่า ล้านนา สยาม และเขมร
* เดือนมกราคม
* ราศีมกร
* กลุ่มดาวมกร (กลุ่มดาวแพะทะเล)
มกร

[thumb|มกรศิลปะล้านนา จัดแสดงที่[พิพิธภัณฑสถานแห่งชาติ พระนคร]]
**มกร** (/มะ-กอน/ หรือ /มะ-กะ-ระ/) เป็นสัตว์ตามความเชื่อของพม่า ล้านนา ไทย และเขมร เรียกอีกอย่างว่า **ตัวสำรอก** เนื่องจากในงานศิลปะ มกรมักจะคายหรือสำรอกเอาวัตถุใด ๆ ออกมาทุกครั้ง เช่น มกรคายนาค

ในเทววิทยาฮินดู **มกร** (, Makara) จัดเป็นสัตว์ประหลาดในทะเลชนิดหนึ่ง ปกติมักแสดงอยู่ในรูปของสัตว์ผสม ครึ่งหน้าอาจเป็นสัตว์บกอย่างรูปช้าง, จระเข้ หรือกวาง ครึ่งหลังเป็นรูปสัตว์น้ำ (มักเป็นส่วนหาง) เช่น หางเป็นปลา หรือท่อนหลังเป็นแมวน้ำ  บางครั้งอาจปรากฏส่วนหางเป็นรูปนกยูงก็มี

มกรจัดเป็นเทพพาหนะสำหรับพระแม่คงคา เทพเจ้าแห่งแม่น้ำคงคา และพระวรุณ เทพแห่งทะเลและสายฝน ทางความเชื่อของล้านนาจะใช้มกรในพิธีขอฝน  นอกจากนี้ยังเป็นสัญลักษณ์ที่ปรากฏในธงของพระกามเทพอันมีชื่อว่า "การกะธวัช" อีกด้วย  อนึ่ง มกรถูกใช้เป็นสัญลักษณ์ของราศีมกร ซึ่งเป็น 1 ใน 12 ราศีทางโหราศาสตร์  ซึ่งมีลักษณะคล้ายกันเรียกเป็นมกรด้วย ตามทางเข้าเทวสถานในศาสนาฮินดูและศาสนสถานในพุทธศาสนามักทำรูปมกรไว้เป็นอารักษ์ประจำปากทางนั้น ๆ

ในภาษาไทย มีการแผลงคำ "มกร" เป็น "มังกร" เพื่อใช้เรียกสัตว์สมมติอันตรงกับคำว่า "หลง" (อักษรจีนตัวเต็ม: 龍; อักษรจีนตัวย่อ: 龙; พินอิน: lóng; ฮกเกี้ยน: และแต้จิ๋ว: เล่ง) ในภาษาจีนกลาง

## ระเบียงภาพ

ไฟล์:Nanpaya-Bagan-Myanmar-06-gje.jpg|มกรปูนปั้น วัดนันปะยา, พุกาม, พม่า
ไฟล์:Musée Guimet 897 03.jpg|มกรบนลวดลายทับหลัง, ปราสาทสมโบร์ไพรกุก, กำปงธม, กัมพูชา
ไฟล์:China, testa di makara, norther qi dynasty, 550-577 02.JPG|มกรหินสลัก สมัยราชวงศ์ฉีเหนือ (ค.ศ 550-577), ประเทศจีน
ไฟล์:Devotees offering prayers at a sanctum in Chennakesava temple at Belur.jpg|มกรและเกียรติมุขพิทักษ์ประตูศาสนสถานเชนนาเกสาวา, เบลูร์, อินเดีย
ไฟล์:COLLECTIE TROPENMUSEUM Stenen beelden in de vorm van een makara op de Candi Kalasan TMnr 10015966.jpg|รูปสลักมกรที่จันทิกาลาสัน, อินโดนีเซีย
ไฟล์:Vat That Phun2010-1.jpg|มกรคายนาคเชิงบันไดพระอุโบสถวัดธาตุฝุ่น, นครหลวงเวียงจันทน์, ประเทศลาว
ไฟล์:Makara KL 004.JPG|มกรสมัยคริสต์ศตวรรษที่ 7, พิพิธภัณฑ์แห่งชาติกัวลาลัมเปอร์, มาเลเซีย
ไฟล์:Kirtimukha.Nepal1.JPG|มกรและเกียรติมุขในศาสนสถานฮินดู, กาฐมาณฑุ, เนปาล
ไฟล์:Wsuthatmakara0409.jpg|รูปสลักมกรคายนาค, วัดสุทัศนเทพวราราม, กรุงเทพ, ประเทศไทย
ไฟล์:Entrance to wat prahthat doi suthep.jpg|มกรคายนาคเจ็ดเศียร เชิงบันไดวัดพระธาตุดอยสุเทพ, เชียงใหม่, ประเทศไทย
ไฟล์:Cham Naga.png|มกรคายนาค ศิลปะจาม, พิพิธภัณฑ์ประวัติศาสตร์แห่งชาติเวียดนาม


## ดูเพิ่ม
*มอม
## อ้างอิง

หมวดหมู่:สัตว์ในนิยาย
หมวดหมู่:ปลาในศาสนาพุทธ
นิติเวชคลินิก

**นิติเวชคลินิก** () เป็นสาขาย่อยของนิติวิทยาศาสตร์ ว่าด้วยการตรวจร่างกายและให้ความเห็นเกี่ยวกับคดีที่เกี่ยวข้องโดยตรงกับผู้ป่วยที่เป็นผู้เสียหายหรือผู้ป่วยคดี เช่นถูกข่มขืนกระทำชำเรา ถูกทำร้ายร่างกายจนบาดเจ็บสาหัส หรือผู้ที่ประสบอุบัติเหตุทางรถยนต์หรือรถจักรยานยนต์ ได้แก่

## ผู้ป่วยคดี

สิ่งที่นิติเวชคลินิก จะมีความเกี่ยวข้องกับผู้เสียหาย มีดังนี้

* ผู้เสียหายที่มีบาดแผล * (Wounds) *
:เป็นบาดแผลที่ผู้เสียหายได้รับ ซึ่งอาจเกิดจากการที่ผู้เสียหายถูกทำร้ายร่างกายหรือทำร้ายตนเอง รวมถึงการเกิดอุบัติเหตุในรูปต่าง ๆ ทั้งภายในสถานที่ปฏิบัติงาน ที่อยู่อาศัยหรือแม้แต่การจราจรทางน้ำ ทางบกและทางอากาศ

* ผู้เสียหายที่ถูกส่งมาจากเจ้าหน้าที่พนักงาน
:เป็นผู้เสียหายที่ถูกส่งตัวมาจากเจ้าพนักงานสอบสวน เจ้าหน้าที่พนักงานอัยการ เจ้าหน้าที่พนักงานของศาล เจ้าหน้าที่พนักงานของทัณฑสถาน ฯลฯ เพื่อทำการตรวจสอบร่างกายจากการถูกกระทำ หรือทำการตรวจสอบพยานหลักฐานในรูปคดี หรือประเมินสถานภาพของผู้เสียหาย

* ผู้เสียหายที่มีความเกี่ยวข้องทางเพศ
:เป็นผู้เสียหายที่มีความเกี่ยวข้องโดยตรงในเรื่องเพศของรูปคดี ทั้งเพศหญิงและเพศชาย ในลักษณะของผู้เสียหายทางตรงหรือทางอ้อม 

หมวดหมู่:นิติเวชศาสตร์
เหนือ (แก้ความกำกวม)

**เหนือ** สามารถหมายถึง
* ทิศเหนือ
** ขั้วโลกเหนือ
** ดาวเหนือ
* ภาคเหนือ ของประเทศไทย
** ภาษาไทยถิ่นเหนือ
** ภาคตะวันออกเฉียงเหนือ ของประเทศไทย
ทักษิณ

**ทักษิณ** อาจหมายถึง
* มหาวิทยาลัยทักษิณ
* โรงพยาบาลทักษิณ โรงพยาบาลในจังหวัดสุราษฎร์ธานี
* โรงแรมทักษิณ โรงแรมในจังหวัดนครศรีธรรมราช
* ทักษิณ ชินวัตร - นายกรัฐมนตรีคนที่ 23 ของประเทศไทย
* ทักษิณราชตำหนัก ในคำขวัญจังหวัดนราธิวาส
* ฐานทักษิณ หรือ ลานทักษิณ องค์ประกอบของสถาปัตยกรรมทางพระพุทธศาสนา
* ทักษิณาวัตร การเดินเวียนขวา
* ขนุนไพศาลทักษิณ
* โรงเรียนนวมินทราชูทิศ ทักษิณ
* ขบวนรถด่วนพิเศษทักษิณ
* ทักษิณ แจ่มผล อดีตนักแสดงและผู้กำกับชาวไทย

; ความหมายในภาษาไทย
* ทิศใต้
รายชื่อผลงานอัลบั้มเพลงของเดอะคอรร์ส

หน้านี้รวบรวมผลงานของ เดอะ คอรร์ส ศิลปินกลุ่มจากประเทศไอร์แลนด์ ทั้งอัลบั้ม ซิงเกิล และวิดีโอ โดยจะแสดงตามลำดับการออกวางจำหน่าย รวมถึงอันดับ และระดับยอดขายในชาร์ตของประเทศต่างๆ ได้แก่ Irish Albums Chart (**IRL**) ของประเทศไอร์แลนด์, UK Albums Chart (**UK**) ของสหราชอาณาจักร,  ชาร์ตเพลงของประเทศฝรั่งเศส (**FR**), ประเทศสวิตเซอร์แลนด์ (**SUI**), Media Control Charts ของประเทศเยอรมนี (**GER**), U.S. Billboard 200 (**U.S. 200**) ของสหรัฐอเมริกา, ARIA Charts (**AUS**) ของประเทศออสเตรเลีย และ Recording Industry Association of New Zealand ของประเทศนิวซีแลนด์ (**NZ**)

## อัลบั้ม
### สตูดิโออัลบั้ม

### อัลบั้มรวม

### อัลบั้มแสดงสด

## ซิงเกิล
รายชื่อซิงเกิลจะแสดงตามลำดับการออกวางจำหน่าย รวมถึงอันดับ และระดับยอดขายในชาร์ตของประเทศต่างๆ ได้แก่ Irish Singles Chart (**IRL**) ของประเทศไอร์แลนด์, UK Singles Chart (**UK**) ของสหราชอาณาจักร,  ชาร์ตเพลงของประเทศฝรั่งเศส (**FR**), ประเทศสวิตเซอร์แลนด์ (**SUI**), Media Control Charts ของประเทศเยอรมนี (**GER**), Billboard Hot 100 (**U.S. 100**) กับ U.S. Billboard Adult Contemporary Chart (**U.S. AC**) ของสหรัฐอเมริกา, ARIA Singles Charts (**AUS**) ของประเทศออสเตรเลีย และ Recording Industry Association of New Zealand ของประเทศนิวซีแลนด์ (**NZ**)

### หมายเหตุ
# ออกวางจำหน่ายในประเทศออสเตรเลียและนิวซีแลนด์
# เพลงเก่าจากอัลบั้ม Forgiven, Not Forgotten ที่นำมารีมิกซ์และออกวางจำหน่ายใหม่อีกครั้ง
# ร้องร่วมกับวง The Chieftains
# ออกวางจำหน่ายในประเทศสิงคโปร์
# ออกวางจำหน่ายในทวีปยุโรปและประเทศญี่ปุ่นเท่านั้น
# มีให้ดาวน์โหลดผ่านทางไอทูนส์เท่านั้น

## วิดีโอ & ดีวีดี
* The Corrs Live at the Royal Albert Hall (1998)
* The Corrs Unplugged (12 พฤศจิกายน 1999)
* The Corrs: Live at Lansdowne Road (2000)
* The Corrs: Live in London (2001)
* The Corrs: The Best of the Corrs (2002)
* All the Way Home: A History of the Corrs (2005)

## อ้างอิง

หมวดหมู่:เดอะ คอรร์ส
แฟนซับ

**แฟนซับ** () เป็นรูปแบบหนึ่งของภาพยนตร์ การ์ตูน หรือละครจากต่างประเทศ ที่นำมาแปลเป็นภาษาอื่นและขึ้นเป็นคำบรรยายโดยแฟนการ์ตูน ในบางประเทศ

หมวดหมู่:การ์ตูน
หมวดหมู่:ละคร
แฟนฟิกชัน

**แฟนฟิกชัน** ( อาจย่อว่า *fanfic* หรือ *FF*) เป็นเรื่องที่แต่งขึ้นโดยแฟนการ์ตูน โดยมีเนื้อหาเกี่ยวกับตัวละครของเรื่องต้นฉบับ แต่โครงเรื่องเป็นคนละแบบกัน โดยส่วนมาก แฟนฟิกชันมักจะไม่ได้ตีพิมพ์เผยแพร่อย่างเป็นทางการ

## ดูเพิ่ม
* โดจินชิ
* แฟนอาร์ต

หมวดหมู่:การ์ตูน
ภาพลวงตาแซนเดอร์

thumb|ภาพลวงตาแซนเดอร์
**ภาพลวงตาแซนเดอร์** (Sander illusion) เป็นภาพลวงตาชนิดหนึ่ง คิดค้นโดย ฟรีดริช แซนเดอร์ นักจิตวิทยาชาวเยอรมัน ในปี พ.ศ. 2469 เป็นภาพสี่เหลี่ยมด้านขนานสองรูป ที่เส้นทแยงมุมดูเหมือนว่ายาวไม่เท่ากัน แต่ความจริงแล้วทั้งสองเส้นมีความยาวเท่ากัน

หมวดหมู่:ภาพลวงตา
ภาพลวงตาแจสตรอล

thumb|250px|ภาพลวงตาแจสตรอล
thumb|250px|ชิ้นส่วนทั้งสองชิ้นมีขนาดเท่ากัน
**ภาพลวงตาแจสตรอล** (Jastrow illusion) เป็นภาพลวงตาชนิดหนึ่ง คิดค้นโดย โจเซฟ แจสตรอล นักจิตวิทยาชาวอเมริกัน ในปี พ.ศ. 2432 เป็นภาพชิ้นส่วนสองชิ้นที่มีขนาดเท่ากัน แต่ชิ้นล่างจะดูมีขนาดใหญ่กว่าชิ้นบน

หมวดหมู่:ภาพลวงตา
การบริหารการส่งออก

**การบริหารการส่งออก** () คือการบริหารงานในรูปแบบที่บริษัทรับจัดการเกี่ยวกับการส่งออก (Export Management Company : EMC) ทำหน้าที่เสมือนเป็นแผนกส่งออกให้แก่บริษัทผู้ผลิตโดยบริษัทผู้ผลิตไม่จำเป็นต้องตั้งฝ่ายหรือแผนกส่งออกของตนเอง แต่มอบหมายให้บริษัทดังกล่าวทำหน้าที่หรือธุรกรรมเกี่ยวกับการส่งออกแทนทั้งหมด โดยกระทำในนามบริษัทผู้ผลิต บริษัทผู้ผลิตเป็นผู้กำหนดนโยบาย ราคาสินค้าที่จะขาย เงื่อนไขการขาย นโยบายเกี่ยวกับการส่งเสริมการตลาด งบประมาณ และอื่น ๆ แต่ส่วนใหญ่ก็จะทำตามข้อแนะนำของบริษัทรับจัดการส่งออกดังกล่าวโดยบริษัทได้รับค่านายหน้าเป็นการตอบแทน

หมวดหมู่:การบริหาร
หมวดหมู่:ธุรกิจ
หมวดหมู่:การค้าระหว่างประเทศ
ภาพลวงตาวุนต์

thumb|ภาพลวงตาวุนต์
**ภาพลวงตาวุนต์** (Wundt illusion) เป็นภาพลวงตาชนิดหนึ่ง คิดค้นโดย วิลเฮล์ม วุนต์ นักจิตวิทยาชาวเยอรมัน เป็นภาพเส้นตรงในแนวตั้งสองเส้นที่ขนานกัน แต่ฉากหลังทำให้ดูเหมือนเส้นตรงทั้งสองเส้นบีบเข้าหากัน

หมวดหมู่:ภาพลวงตา
เซเบอร์

**เซเบอร์** อาจหมายถึง
* เซเบอร์ (ฟันดาบสากล) ดาบชนิดหนึ่งต้นกำเนิดจากยุโรป มีลักษณะใบดาบที่โค้ง
* กระบี่แสง หรือ ไลต์เซเบอร์ อาวุธในภาพยนตร์เรื่องสตาร์วอร์ส
* เซเบอร์ (มหาสงครามจอกศักดิ์สิทธิ์) ตัวละครการ์ตูน
ภาพลวงตาผนังร้านกาแฟ

thumb|ภาพเดียวกันที่มีสีคอนทราสต์ต่ำกว่าไม่แสดงภาพลวงตาอีกต่อไป
thumb|ภาพลวงตาผนังร้านกาแฟ
**ภาพลวงตาผนังร้านกาแฟ** (Café wall illusion) เป็นภาพลวงตาชนิดหนึ่ง คิดค้นโดย ริชาร์ด เกรกอรี เป็นภาพของตารางสี่เหลี่ยมจัตุรัสที่เส้นของในแนวนอนทุกเส้นขนานกัน แต่จากสีในภาพ ทำให้ดูเหมือนเส้นตรงแต่ละเส้นเอนไปมา แต่พอเขยิบเส้นนิดเดียวก็ตรง

ปรากฏการณ์นี้ถูกค้นพบใหม่หลายครั้ง ภาพลวงตารูปแบบหนึ่งได้รับการอธิบายครั้งแรกโดย Hugo Münsterberg ในปีค.ศ. 1894

## อ้างอิง

หมวดหมู่:ภาพลวงตา